# Csongrád Város Polgármesterétől „M”

Száma: Önk/37-1/2023.

Előadó: Dr. Juhász László jegyző

## E L Ő T E R J E S Z T É S

**Csongrád Városi Önkormányzat Képviselő-testületének**

**2023. február 23-ai ülésére**

*Tárgy: A csongrádi 030/36 hrsz-ú Csongrád, Kisrét tanya 19/A. szám alatti ingatlan belterületbe vonása.*

**Tisztelt Képviselő-testület!**

A Magyar Máltai Szeretetszolgálat Egyesület megkereséssel élt önkormányzatunk felé, melyben kezdeményezte a csongrádi Kisréti Otthon belterületbe vonását. Kérelmében előadta, hogy a 030/36 hrsz-ú ingatlan megosztásra kerül 030/39 hrsz. kivett, beépítetlen terület, 030/40 hrsz. kivett, szociális intézmény, lakóotthon, udvar, park megjelöléssel továbbá, 030/41 hrsz. alatt kivett szociális intézmény, két db lakóotthon, udvar, park megjelöléssel. Az intézményfenntartó és az ingatlan tulajdonosa a Magyar Máltai Szeretetszolgálat jövőbeni fejlesztési igényeinek biztosítása érdekében kéri a belterületbe vonást. Az ezzel kapcsolatban felmerülő költségeket magára vállalja.

A termőföld védelméről szóló és a más célú hasznosítást engedélyező 2007. évi CXXIX. törvény 15. § (2) bekezdése alapján termőföld belterületbe vonása iránti kérelmet kizárólag önkormányzat terjeszthet elő, mely kérelemben meg kell jelölni a földrészletek helyrajzi számát, a területnagyságot és a terület-felhasználási célt, az önkormányzatnak nyilatkoznia kell arról, hogy 4 éven belül ténylegesen a cél érdekében felhasználásra kerülnek a területek.

Javasolom Csongrád Városi Önkormányzat a Magyar Máltai Szeretetszolgálat Egyesület kérésének eleget téve belterületbe vonja az előterjesztés mellékletét képező vázrajz szerinti csongrádi 031 hrsz-ú saját használatú út megjelölésű ingatlant, továbbá a megosztással kialakuló csongrádi 030/41, 030/40 és a 030/39 hrsz-ú ingatlanokat szociális intézmény fejlesztése, mint terület-felhasználási cél megvalósulása érdekében. A belterületbe vonással érintett ingatlanok a felhasználási célra 4 éven belül ténylegesen felhasználásra kerülnek.

Kérem az előterjesztés megvitatását és a határozati javaslat elfogadását.

**HATÁROZATI JAVASLAT**

A Képviselő-testület megtárgyalta „*A csongrádi 030/36 hrsz-ú Csongrád, Kisrét tanya 19/A. szám alatti ingatlan belterületbe vonása”* című előterjesztéstés az alábbi határozatot hozza:

1. A Képviselő-testület az előterjesztés mellékletét képező vázrajz szerint a csongrádi 031 hrsz-ú saját használató út megjelölésű, a csongrádi 030/41 hrsz-ú, 3520 m2 területű kivett szociális intézmény, 2 db lakóotthon, udvar, park megjelölésű 5748 m2 területű, a csongrádi 030/40 hrsz-ú kivett szociális intézmény, lakóotthon, udvar, park megjelölésű, 2 ha 5389 m2 területű, továbbá a csongrádi 0330/39 hrsz-ú kivett beépítetlen terület megjelölésű és 3520 m2 területű ingatlanokat belterületbe vonja. Az ingatlanok belterületben vonásának terület-felhasználási célja szociális intézményfejlesztés.

A Képviselő-testület kinyilvánítja, hogy az érintett földrészletek a megjelölt terület-felhasználási célra 4 éven belül felhasználásra kerülnek.

1. Képviselő-testület felhatalmazza a Polgármestert az ingatlanok belterületbe vonása érdekében szükséges intézkedések megtételére együttműködve a Magyar Máltai Szeretetszolgálat Egyesülettel.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kapnak:

1. Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2023. február 20.

Bedő Tamás

polgármester